კერი ერინი

კერი ენ ერინი (ინგლ. Kerry Anne Ehrin; დ. 8 ოქტომბერი, 1960) — ამერიკელი სცენარისტი, შოურანერი და პროდიუსერი. 1990 წელს წარდგა პრაიმტაიმის ემის ჯილდოს ნომინაციაზე საუკეთესო კომედიური სერიალის კატეგორიაში ABC-ის კომედიური დრამისთვის „The Wonder Years“. 2011 წელს წარდგა ნომინაციაზე — პრაიმტაიმის ემის ჯილდო საუკეთესო დრამატული სერიალისთვის NBC-ის დრამატული სერიალისთვის „პარასკევი ღამის შუქები“ (ინგლ. Friday Night Lights). ერინმა კარლტონ კუზთან და ენტონი ციპრიანოსთან ერთად შექმნა კრიტიკოსების მიერ აღიარებული ტელესერიალი „ბეიტსის მოტელი“ (2013-2017). მან შეიმუშავა Apple TV+-ის სერიალი „დილის შოუ“ (ინგლ. The Morning Show) და პირველი ორი სეზონის განმავლობაში მისი შოურანერი იყო. ერინი დაიბადა ლოს-ანჯელესში, კალიფორნიაში და გაიზარდა ვუდლენდ-ჰილსში თავის დასთან, მარისთან ერთად. განათლება აგურას საშუალო სკოლაში მიიღო, რომელიც 1978 წელს დაამთავრა. ერინმა ლიტერატურა კალიფორნიის უნივერსიტეტში ისწავლა და დაწერა დისერტაცია ლუის კეროლის ნაშრომზე. ერინი ცხოვრობს ჰიდენ-ჰილსში, კალიფორნიაში თავის ქალიშვილთან, შეინთან და ორ ვაჟთან, ალექსთან და ნიკთან ერთად. ბავშვების მამა 1996 წლის ფილმ Mr. Wrong-ის ერთ-ერთი სცენარის ავტორი, კრეგ მანსონია. 1989 წელს კერინმა სცენარის ავტორისა და პროდიუსერის კარიერა დაიწყო ABC-ის ტელესერიალებით: „მთვარის ნათება“ (ინგლ. Moonlighting) და The Wonder Years. ამ უკანასკნელისთვის ის წარდგა 1990 წლის პრაიმტაიმის ემის ჯილდოს ნომინაციაზე საუკეთესო კომედიური სერიალისთვის. ამის შემდეგ იგი იყო Fox-ის დრამატული სერიალის Boston Public (2003-2004) და ABC-ის Boston Legal-ის სცენარის ავტორი და პროდიუსერი (2004-2005). ერინმა მონაწილეობა მიიღო 1996 წლის კომედიური ფილმის Mr. Wrong და 1999 წლის მოქმედებითი სათავგადასავლო ფილმის „ინსპექტორი გაჯეტი“ (ინგლ. Inspector Gadget) სცენარის წერაში. ერინი 2007 წელს წარდგა ამერიკის მწერალთა გილდიის ტელედაჯილდოების ნომინაციაზე საუკეთესო ახალი სერიალის კატეგორიაში ტელესერიალ „პარასკევი ღამის შუქების“ (ინგლ. Friday Night Lights) პირველი სეზონისთვის. ამის შემდეგ სამ მომდევნო წელს (2008; 2009; 2010) მიიღო ამერიკის მწერალთა გილდიის ტელედაჯილდოების ნომინაცია საუკეთესო დრამატული სერიალის კატეგორიაში. იგი ასევე წარდგა პრაიმტაიმის ემის ჯილდოს ნომინაციაზე საუკეთესო დრამატული სერიალისთვის 2011 წელს. 2011-2012 წლებში ერინი NBC-ს დრამატული სერიალის „მშობლები“ (ინგლ. Parenthood) სცენარის ავტორი და აღმასრულებელი პროდიუსერი იყო. ერინმა კარლტონ კუზთან და ენტონი ციპრიოანოსთან ერთად შეიმუშავა 1960 წლის „ფსიქოს“ თანამედროვე პრიკველი, ბეიტსის მოტელი“, ტელეკომპანია A&E-სთვის. სერიალი 2013 წლის მარტში დაიწყო და დასრულდა 2017 წლის აპრილში. ერინი „ბეიტსის მოტელის“ შოურანერი, მთავარი სცენარისტი და აღმასრულებელი პროდიუსერი იყო. 2014 წელს იგი წარდგა ქალთა იმიჯის ჯილდოს ნომინაციაზე ქალის მიერ წარმოებული საუკეთესო დრამატული სერიალის კატეგორიაში. 2017 წლის ნოემბერში Apple-მა შეუკვეთა კომედიურ-დრამატული სერიალის „დილის შოუ“ (ინგლ. The Morning Show) ორი სეზონი. ერინმა Apple-თან ასევე დადო მრავალწლიანი ხელშეკრულება საკუთარი სერიალის წარმოებისთვის. კერი ერინი კინოფილმების ინტერნეტ-მონაცემთა ბაზაში ↑ 1.0 1.1 1.2 ჯონათან კუპერბერგი. (March 2, 2015) Ehrin Embraces Her Own 'Show Club'. ↑ Person Details for Kerry A Ehrin, "California Birth Index, 1905–1995". ↑ ჯეფ აიმბუხი. (March 31, 2015) Women in Focus 2015. ↑ ბელა ბალსამო-გილისი. (May 16, 2014) Behind the Scenes with Kerry Ehrin. დაარქივებულია ორიგინალიდან — ოქტომბერი 5, 2017. ციტირების თარიღი: ნოემბერი 27, 2020. ↑ რებეკა დოილი. (October 29, 2014) Joan Rivers, Julia Roberts, Shonda Rhimes Among WIN Award Nominees. ↑ ნელი ანდრეევა. (2018-04-04) Kerry Ehrin Inks Overall Deal With Apple, Replaces Jay Carson As Showrunner Of Reese Witherspoon-Jennifer Aniston Series en. ციტირების თარიღი: 2019-03-06 ↑ 2008 Writers Guild Awards Television & Radio Nominees Announced (2007). დაარქივებულია ორიგინალიდან — June 21, 2008. ციტირების თარიღი: December 13, 2007. ↑ ბაირონ პერი. (December 12, 2007) WGA announce TV, radio nominees. დაარქივებულია ორიგინალიდან — ოქტომბერი 15, 2012. ციტირების თარიღი: December 13, 2007. ↑ 2009 Writers Guild Awards Television, Radio, News, Promotional Writing, and Graphic Animation Nominees Announced (2008). დაარქივებულია ორიგინალიდან — December 12, 2008. ციტირების თარიღი: December 12, 2008. ↑ შერი გოლდმანი. 2010 Writers Guild Awards Television, Radio, News, Promotional Writing, and Graphic Animation Nominees Announced (2009). დაარქივებულია ორიგინალიდან — January 29, 2010. ციტირების თარიღი: April 30, 2010. ↑ The WIN Awards – Women's Image Awards 2015 Nominees. დაარქივებულია ორიგინალიდან — იანვარი 21, 2016. ციტირების თარიღი: December 9, 2015.